Katalin Cseh

Katalin Cseh (sündinud 29. juulil 1988 Montrealis) on Kanadas sündinud Ungari arst ja poliitik. Ta on aastast 2019 Euroopa Parlamendi liige.

Ta sündis aastal 1988 Montrealis. Gümnaasiumi lõpetas ta Budapestis. Seejärel lõpetas ta Semmelweisi ülikooli akušöör-günekoloogina. Aastal 2015 lõpetas ta Erasmuse Rotterdami Ülikooli magistrikraadiga tervishoiumajanduse, -poliitika ja -õiguse alal.

Aastal 2015 asutas ta liikumise Momentum, millest kaks aastat hiljem sai liberaalne erakond. 2019. aasta Euroopa Parlamendi valimistel kandideeris ta Euroopa Parlamendi liikmeks. Euroopa Parlamendis on ta fraktsiooni Uuenev Euroopa üks aseesimeestest.

Ungari poliitikud
Ungarist valitud Euroopa Parlamendi liikmed
Ungari arstid
Sündinud 1988